LH รูด 3% นิวโลว์รอบ 1 ปี โบรกฯหั่นเป้ายอดโอนปี 61 หลังเลื่อนเปิด 6 โครงการ
LH รูด 3% นิวโลว์รอบ 1 ปี โบรกฯหั่นเป้ายอดโอนปี 61 หลังเลื่อนเปิด 6 โครงการ ล่าสุด ณ เวลา 12.08 น. อยู่ที่ 9.70 บาท ลบ 0.30 บาท หรือ 3% สูงสุดที่ 10 บาท ต่ำสุดที่ 9.70 บาท ด้วยมูลค่าซื้อขาย 260.39 ล้านบาท
14 ธ.ค. 2561

ผู้สื่อข่าวรายงานว่า ราคาหุ้น บริษัทแลนด์แอนด์เฮ้าส์ จำกัด (มหาชน) หรือ LH ล่าสุด ณ เวลา 12.08 น. อยู่ที่ 9.70 บาท ลบ 0.30 บาท หรือ 3% สูงสุดที่ 10 บาท ต่ำสุดที่ 9.70 บาท ด้วยมูลค่าซื้อขาย 260.39 ล้านบาท

ทั้งนี้ ราคาหุ้น LH ปรับตัวลดลงต่ำสุดในรอบ 1 ปี นับตั้งแต่ราคาหุ้นอยู่ที่ระดับ 9.70 บาท เมื่อวันที่ 12 ก.ย.2560
โดย บล.ทรีนีตี้ ระบุในบทวิเคราะห์ แนะนำ “ซื้อ” หุ้น LH ให้ราคาเป้าหมาย 11.20 บาท/หุ้น โดยปรับยอดโอนปี 2561 ลงจากการเลื่อนเปิด 6 โครงการ โดยระดับ Backlog ที่รอโอนเหลือเพียง 5 พันล้านบาท
ส่วนปี 2562 จะมีโครงการคอนโดที่เริ่มโอนใหม่เพียงแค่ 2 โครงการ ได้แก่ The Bangkok Sukhumvit 55 มูลค่า 4.0 พันล้านบาท มียอดขายที่ 54% และโครงการ North Chiangmai เป็นโครงการต่อเนื่อง ขนาด 150 ล้านบาท ส่งผลให้ยอด Backlog ยังคงอยู่ในระดับต่ำ LH จึงต้องพึ่งการขายโครงการแนวราบพร้อมโอนทั้งโครงการที่เปิดใหม่และโครงการใน Inventory ดังนั้นจึงปรับเป้าโอนปี 2562 ลง 7.6% จาก 3.45 หมื่นล้านบาท เป็น 3.21 หมื่นล้านบาท
อย่างไรก็ตาม ระดับ Dividend Yield ยังน่าดึงดูดที่ 6.2% จึงยังคงแนะนำ “ซื้อ”